Delcy Rodríguez

Delcy Eloína Rodríguez Gómez (f. 18. maí 1969) er venesúelsk stjórnmálakona, lögfræðingur og ríkiserindreki sem hefur verið settur forseti Venesúela síðan 3. janúar 2026, eftir að Bandaríkin gerðu árásir á landið og tóku Nicolás Maduro forseta til fanga. Rodríguez hafði verið varaforseti Venesúela frá 2018 en hún var svarin í embætti sem starfandi forseti landsins eftir að Maduro var numinn á brott.

Venesúelski herinn lýsti yfir stuðningi við Rodríguez eftir brottnám Maduro. Eftir að Maduro var rænt lét Rodríguez sleppa fjölda pólitískra fanga, þar á meðal erlendum ríkisborgurum, úr haldi. Almennt var litið á skrefið sem tilslökun gagnvart Bandaríkjunum. Eftir valdatöku Rodríguez sagðist Donald Trump Bandaríkjaforseti, sem fyrirskipaði brottnám Maduro, reiðubúinn að starfa með þeim meðlimum í stjórn hans sem eftir væru svo lengi sem þeir opnuðu aðgang bandarískra fjárfesta að olíubirgðum Venesúela.

Rodríguez hefur lýst yfir vilja til að eiga í samstarfi við Bandaríkjamenn en hefur einnig gagnrýnt fyrirskipanir Bandaríkjanna í orði kveðnu.

Tilvísanir

Flokkur:Forsetar Venesúela